Otvorena vrata

**Otvorena vrata** je televizijska serija iz 1994. godine. Snimljena je u produkciji Monte Royal Pictures-a i Radio televizije Srbije.

Serija prikazuje život savremene građanske porodice u Beogradu, u toku devedesetih godina dvadesetog veka i sastoji se od 34 epizode. Autori scenarija su: Biljana Srbljanović (13 epizoda), Ivan M. Lalić (5 epizoda), Miloš Radović (3 epizode), Miroslav Lekić (3 epizode), Milan V. Puzić (3 epizode), Aleksandra Kostadinović (2 epizode), Katarina Pejović (2 epizode) Goran Marković (1 epizode), Gordan Mihić (1 epizoda), Vojislava Vojnović (1 epizoda), Srđa Anđelić (1 epizoda), Sara Koen i Deana Leskovar (1 epizoda).

Seriju su režirali: Miloš Radović (17 epizoda), Miroslav Lekić (7 epizoda), Srđan Dragojević (2 epizode), Miloš Radivojević (2 epizode), Mihajlo Vukobratović (2 epizode), Slobodan Skerlić (2 epizode), Branko Baletić (1 epizoda) i Goran Marković (1 epizoda).

## Radnja
Katarina Anđelić Cakana je, kako sama kaže, postmodernista i humanista. Ona se bavi vajarstvom, ali njeni radovi su odveć bizarni (uključujući skulpturu sa tri glave Josipa Broza Tita i usisivačem, ogromnu muvu napravljenu od metalnih delova...) da bi privukli pažnju pravih umetnika. Zajedno sa njom u stanu žive njena deca Vojkan i Milica, brat Svetislav zvani Bata, kao i njegova ćerka Ana. Svakodnevicu neobične porodice čine komšinica Angelina Savić i Milorad Ugrinović Kekec (koji je zaljubljen u Cakanu). Priča prati pokušaje Dragoslava Jakovljevića, Cakaninog bivšeg muža, da joj se vrati. Ona ga je najurila jer ju je varao, ali ga još uvek voli. Takođe su tu i stalni pokušaji Svetislava da brzo i lako zaradi novac, Vojkanove bolesti, Miličini politički problemi...

## Uloge

## Spisak epizoda
Spisak epizoda serije "Otvorena vrata", kao i datum premijernog emitovanja epizode:

# *Moja porodica* – 25. novembar 1994. godina 
# *Ja imam dete* – 2. decembar 1994. godina 
# *Mama ima dečka* –9. decembar 1994. godina 
# *Nedelja je mamin 8. mart* –16. decembar 1994. godina 
# *Psiho-drama* – 23. decembar 1994. godina 
# *Slučaj misterioznog D-a* – 30. decembar 1994. godina 
# *Konstantin de Sisti* – 6. januar 1995. godina 
# *Ja bih da se malo izblaziram do sutra* – 13. januar 1995. godina 
# *Ka Barbadosu punim jedrima* – 20. januar 1995. godina 
# *Trinsi sistem* – 27. januar 1995. godina 
# *Rtaći iz Kićblona* – 3. februar 1995. godina 
# *Otac Teodor* – 10. februar 1995. godina 
# *Tajna crne ruke* – 17. februar 1995. godina 
# *Bonžur madam* – 24. februar 1995. godina 
# *Čekajući Batu* – 3. mart 1995. godina 
# *Vova* – 10. mart 1995. godina 
# *Amnezija* – 17. mart 1995. godina 
# *All You Need Is Love* – 24. mart 1995. godina 
# *Ujka Toma* – 31. mart 1995. godina 
# *Tiha noć* – 7. april 1995. godina 
# *Princ Aleksa* – 14. april 1995. godina 
# *Čiji si ti, mali?* – 21. april 1995. godina 
# *Teatromanija* – 28. april 1995. godina 
# *Mašina dvaesprvog veka* – 5. maj 1995. godina 
# *Tajni agent 007* – 12. maj 1995. godina 
# *Antoan* – 19. maj 1995. godina 
# *Deda* – 26. maj 1995. godina 
# *Veterinar* – 2. jun 1995. godina 
# *Lovac* – 9. jun 1995. godina 
# *Orkestar* – 16. jun 1995. godina 
# *Muva za Tokio* – 23. jun 1995. godina 
# *Bebe* – 30. jun 1995. godina 
# *Kristijan Zu protiv Tanaska Rajića* – 7. jul 1995. godina 
# *Slava* – 14. jul 1995. godina
# *Rođendan* - april 2013. godina

* Drugi naziv 22. epizode je *Tri sudbonosna dana u životu Dragoslava Jakovljevića zvanog Draganče, koji započinju mirno i naivno da bi dobili iznenadan i neočekivan obrt*.

## Vanjske veze
*